
Kalėdos. Viskas šviečia ir spindi. Lauke žiba sniegas. 
Nežinia, kas Donaldo namuose labiau blizga: muilo burbulai, 
žaislai ant kalėdinės eglutės, ar po ja gulinčios suvyniotos 
dovanos. 


Donaldas, puikiai nusiteikęs, baigia kalėdinį švarinimąsi. 
Bešluostydamas grindis, jis garsiai traukia "Tyli naktis, 
šventa naktis". 


Lauke, medyje prieš atvirą langą tupi du maži burundukai 
ir žiūri, kaip Donaldas ruošiasi Kalėdoms. Tai Čipas ir 
Deilas. 

Tik pažiūrėk į Donaldą! - šūkteli Čipas. - Atrodo, jį išties 
apėmė kalėdinė nuotaika, ar ne? 

- Taip, - pritaria Deilas, - jau senokai jis mūsų nebeka- 
mavo. Matyt, šiemet bus tikros taikios Kalėdos - su riešutais, 
riešutais ir dar daug riešutų! 

- Ehehei! - Abu burundukai patenkinti pasilenkia ir pažvel- 
gia į savo žiemos atsargas apatiniame aukšte. Niam niam! 

Riešutai taip puikiai atrodo, kad Deilas niekaip negali liautis į 
juos spoksojęs. 

- Manau, kad reikia atsinešti dar daugiau, - sako jis ir kebe- 
riojasi toliau. 

- Palauk truputį, - šūkteli Čipas jam pavymui, - juk mūsų 
namai jau ir taip beveik perpildyti. 

- Taip, bet kaip tik dabar aš pamačiau vieną labai ypatingą 
riešutą. Palaikyk mane tvirtai už kojų, kad galėčiau jį pasiekti. 


Kelio atgal ne- 
bėra. Čipas turi 
stipriai nagais 
įsikibti į šaką ir 
tvirtai laikyti Deilo 
kojas, kad godusis 
Deilas galėtų pa- 
siekti puikųjį 
riešutą. 

- Puikumėlis! Tai 
bent nuostabu! - 
šaukia Deilas. - Aš 
radau didįjį kalė- 
dinį riešutą! 

- Ką, didelis? - 
Čipui sunku stipriai 
laikyti Deilą abiem 
rankom ir tuo pat 
metu klausytis. 

- Kalėdinis 
riešutas! Negi 
niekada apie tai 
nesi girdėjęs? 
Na gerai, šiaip ar 
anaip, jis Cia, jei tik 
man pavyks jį * : | 
pasiekti. S | | 


Deilas kovoja su 
riešutu, įstrigusiu 
tarp milžiniškų 
varveklių. 

- Na, eikš gi jau, 
mano mažyti 
kalėdini riešutėli, - 
bando kalbinti 
geruoju, 18 visų 
jėgų traukdamas jį į 
save. 

PLUMPT! Paga- 
liau riešutas ati- 
trūksta 1г atsiduria 
tvirtame glėbyje. 
Bet pala - ojojoi! - 
tiesiai virš jo Čipas 
praranda pusiau- 
svyrą ir krenta 
žemyn. Vienintelis 
dalykas, kurio jis 
gali tvirtai laikytis, 
yra Deilas, bet ir 

“tas įsikibęs tik į 
savo riešutą. Abu 
krenta vis žemiau ir 
Žemiau, kol paga- 
liau pataiko į didelę 
pusnį po medžiu ir 
pranyksta joje. 


Uch, man regis, aš čia kažką išgirdau... na, tiek to! Atrodo, 
aplinkui nieko nėra ir aš galiu ramiai išpilti vandenį. 

- Juhei! - džiugiai sušunka Donaldas ir išlieja visą vandenį 
pro langą, tiesiai ant medžio. 

Vanduo teka medžio kamienu, užtvindo visas Čipo ir Deilo 
žiemos atsargas ir nuteka toliau į dvi gilias skyles po medžiu. 

- Brrr!! - sako viena skylė. 

- Uch! - pasipurto kita. 

Donaldas palenkęs galvą suklūsta. Ar tik vėl kažko neišgirdo? 

- Ką gi, matyt, aš tiesiog nepakeliu šito šalčio. 

Sustiręs jis uždaro langą. 

- Reikia pasisaugoti - laimė, turiu šiltus, jaukius namus. 

Patenkintas jis apžiūrinėja blizgančias kalėdines dovanas. 
Staiga prisimena, kad, tiesą sakant, labai skuba. Mikliai 
susiglemžia dovanas ir greitai nulipa laiptais. 


- Bili, Vili, Dili! - šaukia jis, - pasiskubinkit, juk turite 
nunešti dovanas senelei ir Gargadonui! 


Su dideliu vargu Čipas su Deilu šiaip taip išsikapanojo iš 
pusnies po medžiu. Nosis į nosį jie vėl susitinka lauke. Deilas 
laiko riešutą apglėbęs abiem rankomis ir kalendamas 
dantimis klausia: 

- Č-č-čia t-tai b-b-bent! K-k-kod-dėl tu t-taip-p-padarei? 

- Tai juk ne aš, kvaily! - atsako Čipas ir ima daužyti medį. - 
Tik pažiūrėk, kas atsitiko! 
Deilas kaip visuomet kilniaširdiškai ramina drebančiu balsu: 
- Mes g-g-alės-sim r-rieš-šut-t-tą p-pasid-d-dalinti! 

- Ooo! Tu visad galvoji tik apie savo pilvą, bet jis greit bus 
visai tuščias, gali neabejoti! - piktai atkerta Čipas. 

Deilas baimingai nužvelgia savo apvalų pilvuką. Net išgir- 
do tylų gurgėjimą jame. 

- Kodėl? 

- Pažiūrėk pagaliau! Kaip gi mes dabar pasiimsime savo 
riešutus? - klausia Čipas, rodydamas į medį. І 

Deilas pagaliau suvokia, kas atsitiko. 

- O, ne! - šaukia jis. - Kas sušaldė į ledą mūsų žiemos at- 
sargas? 


— °° ° °° 


Čipas piktai dirsteli į namo duris. 

- Donaldas! Na žinoma, Donaldas, kas gi daugiau? - niū- 
riai sako jis. 

Tą akimirką durys atsilapoja, ir pasirodo Donaldas, apspis- 
tas savo sūnėnų. 

- Tik pažiūrėk, štai ir jis! - pašoka Deilas. - Jis, žinoma, ir 
vėl elgsis taip, lyg niekur nieko! Na, palauk, aš tau dar 
atsilyginsiu! Aš toks įtūžęs!!! 

Įtūžęs Deilas mostaguoja kumščiais ir riaumoja: 

As tave dar prigriebsiu! Aš... aš tave... ... ak? 

Susijaudinęs jis akimirkai užmiršo riešutą, ir šis nuriedėjo 
tolyn. Šokt pašokt rieda jis tiesiai prie namo, nušokavo šalia 
Donaldo pro duris, į prieškambarį. 

Čipas ir Deilas netiki savo akimis: ar Donaldas ką pa- 
stebėjo? 

Ne! Laimei, Donaldas taip uoliai atsisveikina su Biliu, 
Viliu ir Diliu, kad nesidairo nei aukštyn, nei žemyn. 

Čipas kursto Deilą: 

- Ar perleisime Donaldui savo riešutą? - klausia jis. 

- Apie tai negali būti nė kalbos! - atsako Deilas. 

- Tuomet pirmyn! Greičiau, kol Donaldas neuždarė durų! - 
suriko Čipas. 


> УДАА 


Oplia! Jie žaibiškai nulekia prie namo, prasmunka pro 
Donaldą ir įeina pro duris. 

Puiku! Dabar jau 1lgai neužtrukus, ir jis vėl turės savo 
riešutą - о tada... taip, tada Donaldas sumokės už savo piktą 
pokštą su Žiemos atsargomis. 

Čipas su Deilu ieškodami riešuto perbėgo prieškambarį. 

Staiga jie išgirsta kaip užsitrenkia durys ir pamato Do- 
naldą, krypuojantį prieškambaryje. 

- Greičiau, sprunkam! - šnabžda Deilas. - Priešas akiratyje! 

- O, kaip puiku! Pagaliau aš likau vienas, - sako Donaldas, 
trindamas iš pasitenkinimo rankas. - Taip taip, ką gi aš 
veikiau? Ak, tiesa, kalėdiniai sausainiai eglutei! 

Donaldas atsineša dubenį su kepiniais ir pakerėtas uosto. - 
Mmmmhhh! Koks pasakiškas aromatas! 

Žibančiomis akimis jis šoka po kambarį niūniuodamas 
kalėdinę giesmę. Burundukai nustebę susižvalgo. 

- Tik pažiūrėk! - kikena Čipas, - jis visai galvos neteko! 


Deilas parodo į grindis šalia Donaldo kojų: 

- Neužsimiršk, geriau pažiūrėk ten. Tai juk mūsų riešutas 

Po akimirkos Donaldas paslysta ant riešuto ir krenta. 

- Gelbėkit!!! - šaukia išsigandęs, skrieja per visą kambarį 
ir su trenksmu griūva ant grindų. Dubuo nuo kalėdinių 
kepinių visai tyliai nusileidžia šalia, о sausainiai išsibarsto 
aplink. 

- O varge... jergau jergau! - dūsauja vargšas Donaldas. 
Tada pasidaro visai tylu, negirdėti nė menkiausio garso. 

Čipas su Deilu bijo net kvėptelėti. Tada Deilas nebeišlaiko: 

- Aš taip ir Žinojau! - džiūgauja jis. - Aš juk iškart supratau, 
kad tai ypatingas riešutas! Ar matei, kaip jis pargriovė Do- 
naldą? Argi nenuostabu, kad aš kaip tik šį riešutą paėmiau iš 


mūsų podėlio? 

- Greičiau, bėgam, - sako Deilas, - paslėpkim kalėdinį 
riešutą, kol Donaldas neatsikvošėjo. 

- Lukterėk, mielas bičiuli! Vieną minutėlę! - Čipas sulaiko 
kvapą. - Leisk priminti, kad tai aš suradau kalėdinį riešutą 
mūsų atsargoms. 

- Taip taip, - nekantriai atsako Deilas, - tik kuo greičiau jį 
atsiimkim, gerai? 

Per vėlu. Apspangusiomis akimis, linkstančiomis kojomis 
ir suglumusia veido išraiška Donaldas 18 lėto stojasi. 

- Nieko nesuprantu, - niurna jis sau po nosim, rinkdamas 
kalėdinius sausainius. 

- Staiga viskas ėmė suktis... Matyt, tai nuo šilumos 
kambaryje! 

Labai labai atsargiai ir lėtai jis ėmė puošti eglutę 

kepiniais. Staiga po 
kalėdinės eglutės 
šakomis jis pastebi 
didelį kalėdinį 
riešutą. 

- Aha, štai tas 
velniūkštis, su- 
kliudęs man šokti! 

Ir niūriai 
priduria: 

Na jau ne! 
Neleisiu, kad kaž- 
koks riešutas su- 
gadintų man Kalė- 
das! 


Laimingas jis nuskuba su riešutu rankoje į savo dirbtuvę. 
Jam reikia dar paruošti kai ką labai svarbaus, kol nesugrįžo 
sūnėnai. Todėl nė nemato, kad Cipas ir Deilas mina jam ant 
kulnų. 


Prie įėjimo į dirbtuvę abu burundukai akimirksniu sustoja. 
Jie pamato įdomų reginį: ant stalo, šalia kriauklės stovi | 
milžiniškas dubuo, kupinas riešutų. Donaldas padėjo jų 
kalėdinį riešutą lyg karūną ant pačios riešutų kalno viršūnės. 
Šalia to didžiulio dubens - tai pats keisčiausias dalykas! - jie 
mato mažiausiai dvidešimt burundukų, sustatytų į vieną 
gretą. Nė vienas iš jų nė nekrusteli. Akys nukreiptos tiesiai 
priešais save. 

Čipas ir Deilas virpėdami susižvalgo. 

- Manai, kad Donaldas juos užhipnotizavo? - išsigandęs | 
klausia Deilas. 

- Hipno... ką tu sakai? - Čipas nesupranta nė žodžio. 

- Na, žinai, jis įsispitrijęs užmigdė juos ir pavogė jų rie- 
šutus. Kitaip juk jis išvis negalėjo gauti visų tų riešutų, ar ne? 
Deilas numoja ranka. 

- Hmm, turbūt, - abejodamas atsako Čipas, atidžiai 
sekdamas kiekvieną Donaldo krustelėjimą. - Žiūrėk, dabar 
jis atsinešė dažų ir merkia į juos teptuką. Dėl Dievo meilės! 
Dabar... dabar jis dar ir teplioja jais mažųjų burundukų snu- 
kučius! 

- Ak! - Čipas ir Deilas pagaliau suvokia, kas čia vyksta - 
juk tai tik gipsinės figūrėlės. 


- Oi, jau buvau beišsigąstąs! - palengvėja Čipui. - Bet ką gi 
jis čia išdarinėja, tas Donaldas? 

Lyg atsakydamas į jo klausimą, Donaldas ėmė dėlioti 
mažiems gipsiniams burundukams į glėbį po riešutą. Aha! 
Vadinasi, tai maži riešutų krepšeliai. 

- Ak, taip, -Deilas sujaudintas pasitrina akis, - ar galėjai 
kada pamanyti, jog Donaldas sumeistraus ką nors tokio 
nuostabaus? 

- Puikumėlis! Ir kaip patogu! - Čipas taip pat sužavėtas. 

- Klausyk, jei mums pasiseks, galbūt Donaldas pats atiduos 
mums kalėdinį riešutą, to net nepastebėjęs. 

Žaibiškai viens, du, trys - Čipas tupi ant stalo ištiestomis 
rankomis ir bereikšmėmis akimis. Deilas kikena. Koks 
apsukrus tas Čipas, kaip jis mulkina tą Donaldą, 

apsimesdamas gipsine figūrėle! Deilas tuoj pat atsiduria šalia 
Cipo ir taip pat suakmenėja. 
Donaldas dosniai dalija riešutus: 


- Penki tau, penki tau... - perskaičiuoja visą burundukų eilę. 


Kai ateina Čipo eilė, kalėdinis riešutukas vis dar guli 
dubenyje. Čipas uoliai meldžiasi, kad jam į rankas pakliūtų 
būtent jis, bet ne - jis gauna penkis paprastus riešutus. 

Dabar Deilo eilė. Donaldas nuleidžia ranką į dubenį ir... 
išima didįjį kalėdinį riešutą!!! 

Ak! Deilui vos neiššoka akys ant kaktos. Jis visas virpa iš 
susijaudinimo ir darosi labai jau nepanašus į gipsinę figūrėlę! 
Donaldas staiga sustoja, vis dar su riešutu rankoje. 

- Pala, pala! - sako jis nepatikliai, - čia kažkas ne taip! 

Klastinga veido išraiška Donaldas įsideda riešutą į kišenę ir 
apverčia Čipą. 

- Šitas burundukas kažkoks keistas, - kartoja jis 
prisimerkęs. 

Nusivylęs Čipas, stovintis visai greta, pamano: 

- Lik sveikas, mielas riešutėli, dabar jau viskas baigta! 

Čipas gali kiek atsikvėpti, o Deilą taip sukaustė baimė, kad 
ir norėdamas nejstengty pakrutinti net mažojo pirštelio. 
Donaldas jau nori jį pastatyti į vietą, bet staiga susigriebia: 

- Šit kas, aš pamiršau nosį, - sako jis ir pastato Deilą ant 
stalo, tarp indelio su dažais ir teptuko. 

O varge, varge! 

Kai šlapias, dažų prisigėręs teptukas paliečia Deilo nosį ir 
vis labiau ir labiau teplioja ją dažais, Deilas nebeišlaiko. 

- Aa... Aaa... - jo akys patvinsta ašaromis, siaubingai niežti. 

Deilas iš visų jėgų stengiasi nečiaudėti. Bet vos tik teptukas 
paliečia nosį - jis nebegali susiturėti! 

- Aaa... pčyyy! - smarki dažų srovė nutėškia Donaldą ant 
grindų. 


- Kas, po šimts kalakutų, Cia...?!? - Donaldui trūksta žodžių. 
Akimirksniu kambaryje įsivyrauja mirtina tyla. Tada Čipas 
baisiausiai susijaudinęs sušunka: 
- Bėk kiek kojos neša! - ir abu burundukai papusto padus. 
- Taip, taip, dabar suprantu! - Donaldas pagaliau atsigavo 
nuo išgąsčio. 
Apsiputojęs iš įtūžio jis ima vytis burundukus per dirbtuvę, į 

svetainę ir vaikosi aplink kalėdinę eglutę. Nors beveik mina 
jiems ant kulnų, Čipui ir Deilui vis pavyksta pasprukti. 

- Uf! - Donaldui reikia atsikvėpti. 

Apsidairęs netiki savo akimis. 

- O Dieve, - dejuoja jis, pažvelgęs žemyn, pamato, kad jo 
kojos visos išterliotos juodais, lipniais dažais. 

Visos grindys sėte nusėtos juodais pėdsakais! 

- Ooo! - Donaldas kone sprogsta iš pykčio. 

Dabar jam vėl teks valyti visus namus, o kalti dėl to tik 
Čipas ir Deilas! 

Jis skuba į dirbtuvę ir pripila kibirą vandens. Pirma turi 
nusiplauti kojas ir tik paskui valyti grindis. O tada... 
Donaldas net apsiputoja iš įtūžio! Jis parodys tiems bjauriems 
burundukams, kas atsitinka, kai kas mėgina jį kvailinti. 

Siekdamas muilo, Donaldas akies krašteliu pastebi, kaip 
Čipas ir Deilas sėlina į dirbtuvę. 

- O! Vadinasi, tai dėl riešutų! Vadinas, aš galėčiau... - Iš 
sukto Donaldo veido gali suprasti, kad jam į galvą šovė gera 
mintis!! 

Greit padeda rieSuty dubenj j Salj ir pasiima teptuka, dazu, 
peilį ir muilo. Paskui vėl sėdasi prie stalo ir pamerkia kojas į 
kibirą vandens. 


- Riešutų! - šaiposi jis klastingai, - tuoj jų gausit! 


Donaldas ne vienintelis kuria keršto planus. Deilas prie 
durų iš džiaugsmo ploja rankomis. 

- Sugalvojau! - šaukia jis, netverdamas savam kaily. - 
Atrodo, jis pats mums padės. 

Čipas stebisi: 

- Padės... kaip? Turi galvoje riešutus? - klausia jis, 
ilgesingai žiūrėdamas į skanėstus. 

- Ne, aišku, kad ne, žiopliuk. Eikš pagaliau! Juk mes abu 
suprantame, kad dabar svarbiausia atgauti didįjį kalėdinį 
riešutą, ar ne? 

- Taip, bet juk Donaldas paslėpė jį giliai savo kišenėje, 

gal pamiršai? - Deilui sunku įsivaizduoti, kad Donaldas savo 
noru atiduos jiems riešutą. 

Čipas purto galvą: 

- Pamatysi. Jam tik reikia truputį padėti, ir viskas. 

- Padėti Donaldui? - Deilas visiškai suglumęs. 

Čipas aiškina jam savo planą: 

- Matai tą didelį baltą maišą ten, ant grindų? - klausia jis. - 
Tad klausykis atidžiai. 

Po minutėlės abu jau sunkiai dirba, stengdamiesi atgauti 
savo riešutą. 

Laimei, Donaldas taip įnikęs į savo darbą, kad nė nemato, 
kas darosi aplink. Sėdi ramiausiai ir niūniuoja kalėdinę 
giesmę. 

Tikrai taip nedarytų, jei bent nujaustų Čipo ir Deilo kėslus. 

Tiedu uoliai pluša. Saują po kitos nešioja gipsą prie kibiro 
ir atsargiai beria į vandenį. Svarbiausia, kad Donaldas nieko 
neįtartų. 

Deilas susirūpinęs: 

- Manai, kad mums tikrai pasiseks? - šnabžda jis. 

- Žinoma, tu tik pažvelk! - Čipas įmerkia pirštą į kibirą. 

Vanduo tuo tarpu jau pavirto į tirštą košę. 

- Dabar belieka palaukti, kol išdžius ir sukietés, o tada 
Donaldas nebegalės mūsų vaikytis! - kikena abu burundukai. 

- Taigi, kai tik duosiu tau ženklą, pradėk kutenti Donaldą. 
Tik būk atsargus, kad jis nepastebėtų, kaip išimu iš jo kišenės 
riešutą. 

Deilas šelmiškai šypso. Tegu Čipas nesirūpina, jis taip 
užkutens Donaldą, kad... Čipas trenkia kumščiu į kibiro vidų: 
BUMBT! 

- Jau kietas! - džiaugiasi jis. - Pradedam... 

Po akimirksnio Deilas jau ant stalo, apsiginklavęs teptuku 
lyg ietimi. Dabar, žinant, kad Donaldas sugipsuotas, jam visai 
nebaisu. 


Kupinas ryžto jis pribėga prie Donaldo - bet staiga nustebęs 
sustoja. 

Donaldas, ne tik draugiškai šypsosi, bet dar ir kviesdamas 
parodo dubenį riešutų. Kas čia jam dabar užėjo?! 

- Aaaa! 

Pačiam dubens viršuje jis pamato du didžiausius ir 
gražiausius riešutus, kokių dar nebuvo regėjęs. Mažoje 
kortelėje, užkištoje tarp riešutų, parašyta: "Čipui ir Deilui". 
Kalėdinės dovanos? Cha cha! Kaip juokinga! Negi Donaldas 
tikrai tiki, kad Čipą ir Deilą taip lengva apmauti? 

O, ne! Deilas tvirčiau sugriebia teptuką ir ruošiasi pulti. Bet 
magiška riešutų trauka neleidžia jam susikaupti. Mažytis 
kąsnelis pasistiprinimui juk nepakenks? 

- Am! - Deilas žiaumoja riešutą iš palaimos 
sužvairėjusiomis, švytinčiomis akimis. 

- Pakšt, pakšt, - milžiniškas, blizgantis muilo burbulas 
išskrenda jam iš burnos, jis dar atsargiai kiek pakramto, ir iš 
burnos nesuvaldomai skrenda vis daugiau muilo burbulų. 

- Ik! - Deilas mėgina užimti burną ranka, o jo mažas 
veidelis keistai ištįsta. 

- Hak! Tfu, kad tave kur! - prunkščia ir spjaudosi Deilas. 
Riešutas buvo padarytas iš muilo! 

- Cha, cha, cha! - Donaldas leipsta juokais. - Taip atsitinka, 
kai Donaldą kas laiko per kvailį! 

Deilas suraukia antakius: tas siaubingas muilo skonis 
burnoje! Vienintelis dalykas, apie kurį dabar pajėgia galvoti, 
yra kerštas. 

Jis čiumpa teptuką ir lekia prie Donaldo, kuris jo nė 
nepastebi. Tik juokiasi, juokiasi ir juokiasi. Taip ilgai, kad 
nuvirsta su visa kėde. 

Donaldas su visa kėde ir gipso kibiru apvirsta kūlvirsčiais. 


Gipsas, atsitrenkęs į grindis, sudūžta į tūkstančius gabaliukų, 
o vargšelis Donaldas vėl praranda sąmonę. 


Čipas virpa iš 
susijaudinimo: 

- Matei, kaip aš jį 
sutvarkiau? - klau- 
sia nenustygdamas 
vietoje. 

- Aišku..., - link- 
teli Deilas, - bet 
riešuto mes vis tiek 
nepasiėmėm! 
Dabar Donaldas ant 
jo guli, ir mes jo 
nepasieksim. 


Deilo nervai 
nebeišlaiko: 

- Nieko mums 
neišeina! - kūkčioja 
jis. - Ir tai per 
pacias Kalédas! - 
Ašaros ima tekėti 
upeliais. 

- Taip, Kalėdos... - 
susimąstęs atkar- 
toja Čipas. - Galbūt 
tai mums padės. 
Reikia pamėginti 
atgauti riešutą 
padoriu būdu! 


Kiek vėliau Čipas ir Deilas baigia darbą. Nekantraudami jie 
laukia, kol atsipeikės Donaldas. 

- Gal jam paprasčiausiai kiek vožtelėti, kad pagaliau atsi- 
bustų? - klausia Deilas. 

Bet ne, Čipas laikosi savo: 

- Mes juk nutarėme elgtis padoriai, - atkerta jis. 

Kaip tik tą akimirką atsidaro durys, ir į svetainę įgriūna 
Bilis, Vilis ir Dilis. 

- Dėde Donaldai, - šaukia jie, - mes jau čia! Močiutė ir 
Gargadonas labai džiaugėsi kalėdinėmis dovanomis. Ar jau 
galim pamatyti kalėdinę eglutę? 

Donaldas visai nebesusigaudo. 

- Ne! - rėkia jis ir bando juos sulaikyti. 

- Stokit! Palaukit! - Jis nuskuba į prieškambarį, bet jau per 
vėlu. Sūnėnai jau čia. 

- O! - švytinčiomis akimis jie Žiūri į kalėdinę eglutę. 

Eglutės šakos apkarstytos burbulais, lietučiu, puikiais 
saldumynais ir nusagstytos žvakelėmis. Donaldui atėmė žadą. 

- Hmm! - ima krebždėti Cipas ir Deilas, norėdami atkreipti 
į save Donaldo dėmesį. Mat kaip, dabar Donaldas viską 
supranta. Tai Cipas ir Deilas padėjo jam. Jis pasilenkia prie jų 
ir švelniai paglosto nugarėles. 

- Labai dėkui...! - šnabžda jis. - Šito aš niekada neužmiršiu. 
Norite švęsti Kūčias su mumis? 

O, Cipas ir Deilas tikrai labai nori! 

Po kurio laiko visi šeši - Bilis, Vilis ir Dilis, Donaldas ir... 
Čipas su Deilu - uoliai darbuojasi virtuvėje, taisydami 
puikiausius Kūčių valgius. Kokios nuostabios Kūčios. 

Bilis, Vilis ir Dilis dovanų gavo visko, apie ką svajojo. O 
Čipui ir Deilui teko ne tik didžiausias kalėdinis riešutas, bet 
dar ir milžiniškas dubuo, kaupinas riešutų! 

Qo 


Artėja Kalėdos! 
Donaldas smarkiai triūsia, 
ruošdamasis didžiausiai metų šventei. Čipas ir Deilas, 
susirūpinę savo žiemos atsargomis, 

staiga pamato, kad trūksta vieno riešuto... 

ir ne bet kokio! 
Štai tada prasideda linksmi nuotykiai, 
apie kuriuos sužinosi perskaitęs šią knygą! 


% ( ^^ SOK мг ß SSN PSS: 
МА м ТО Nok улова BER NOS A SLD A , 


жоё ж жо, = ok 
„Na 5 


ре RG е 


